# Plan for foreldresamarbeid i barnehagen og grunnskolen i Nærøy

**-***med utgangspunkt i Opplæringsloven § 13-3 d som slår fast at ”* *Kommunen og fylkeskommunen skal sørgje for samarbeid med foreldre, høvesvis i grunnskolen og i vidaregåande opplæring.”*

## Utgangspunkt for foreldresamarbeidet i Nærøy:

* Foreldresamarbeid skal ha eleven i fokus og bidra til elevens faglige og sosiale utvikling.
* Et godt foreldresamarbeid er en viktig ressurs for skolen for å styrke utviklingen av gode læringsmiljøer og skape læringsresultater som blant annet fører til at flere fullfører videregående opplæring.
* Foreldrene er også en viktig ressurs for elevens motivasjon, utvikling og læringsutbytte.
* Foreldresamarbeidet er en viktig del av det helsefremmende arbeidet i barnehage og skole.

Kilder:

* Samarbeid mellom barnehagen og foreldre:

<http://www.udir.no/laring-og-trivsel/rammeplan/samarbeid/foreldresamarbeid/>

Et forpliktende hjem – skolesamarbeid:

<http://www.udir.no/kvalitet-og-kompetanse/samarbeid/hjem-skole-samarbeid/>

### Faste rutiner hvert barnehage- og skoleår:

|  |  |
| --- | --- |
| **Familiegrupper:**  Det etableres familiegrupper i barnehagen og på 7.trinn, der formålet er å etablere faste relasjoner mellom foreldrepar / foresatte. | **Familiegrupper:**  Familiegruppene brukes som utgangspunkt for samtaler mellom foresatte knyttet til tema som gjennomgås. Mål: erfaringsdeling og integrering.  Se egen beskrivelse. |
| **Overgangsskjema:**  Ved overgang mellom barnehage og skole, fylles det ut et overgangsskjema i samarbeid med heimen som leveres skolen. | **Overgangsskjema:**  Skjemaet har egen mal, vedlegg 1. |
| **Foreldresamtaler:**  Foreldresamtaler gjennomføres en gang i hvert semester og ellers ved behov. Foreldresamtaler gjennomføres fortrinnsvis i forkant av foreldremøtene. | **Foreldresamtaler:**  Skolene benytter egne maler for samtalen med foresatt og elev. |
| **Elevsamtaler:**  Elevsamtaler gjennomføres en gang i semesteret og ellers ved behov. | **Elevsamtaler:**  Samtalene er et møte mellom kontaktlærer og elev, og tar opp tema som faglig utvikling, orden og oppførsel, elevens trivsel og helse. |
| **Foreldremøter:**  Foreldremøter gjennomføres vår og høst. Tidspunkt for foreldremøtene fastsettes ved skolestart i samarbeid med foreldre. | **Foreldremøter:**  Formen på foreldremøtene skal inneholde både informasjon, dialog og diskusjon.  Møteformen skal bidra til å skape trygghet og gode relasjoner mellom skole og heim og mellom foreldre/foresatte. |

# Temaoversikt på ulike trinn:

|  |  |  |
| --- | --- | --- |
| **Tidspunkt** | **Hensikt - tema** | **Samarbeidspartnere i møtet** |
| 0 – 2 åringen | Samspill med barnet  Grensesetting.  Holdningsarbeid i forhold til mobbing.  Foreldres forventninger og barns behov. | Helsesøster |
| 3 – 6 åringen | Vennskap og inkludering.  Kosthold og fysisk aktivitet. | Folkehelsekoordinator og fysioterapeut |
| Før 1. klasse | Overføringsmøte med foreldre, presentere samarbeidspartnere, rolleavklaring skole og heim. | Barnehagen |
| 1. klasse | Hvordan arbeide med grunnleggende ferdigheter.  Motoriske ferdigheter | Lærere med kunnskap om innlæring av lesing, skriving og regning. Ressurslærere.  Kommunal fysioterapeut. |
| 2. klasse | Inkludering av medelever, sosialisering, empati, psykisk helse.  Kosthold | Rus- og psykiatritjenesten  Folkehelsekoordinator |
| 3. klasse | Tannhelse, hygiene.  Trafikk, sykkelprøve. | Tannpleier, tannklinikken, helsesøster.  Politi – Trygg Trafikk? |
| 4. klasse | Grensesetting, mobil- og nettvett, sosiale media, spill. | Barnevakten |
| **Tidspunkt** | **Hensikt - tema** | **Samarbeidspartnere i møtet** |
| 5. klasse | Hvordan kan heimen bidra til å skape et positivt selvbilde? |  |
| 6. klasse | (elever og foreldre) kosthold og pengebruk. | Veileder fra sparebanken. |
| 7. klasse | Pubertet ” samtale i fredstid”, fysiske forandringer.  Overføringsmøte barnetrinn til ungdomstrinn, familiegrupper. | Helsesøster  Rektor, sosiallærer, karriererådgiver på ungdomsskolen |
| 8. klasse | Rusforebyggende arbeid, grensesetting. | Kompetansesenter rus-midt (KoRus)  Politi  Fylkesmannen i Nord Trøndelag |
| 9. klasse | Om sex, kropp, prestasjonskultur | ROS – Rådgivning om spiseforstyrrelser  Antidoping Norge |
| 10. klasse | Eksamen  Overgang til videregående skole. | Rektor og karriererådgiver på ungdomsskolen |

## Kosthold og fysisk aktivitet

* Fysisk aktivitet legges inn i daglige skoleaktiviteter etter en plan.
* Nasjonale retningslinjer for skolemåltidet og læringsmål i faget mat og helse etter 4. trinn innarbeides ved at elevene lager et skolemåltid for sitt trinn en gang pr uke, eller annen hver uke, gjennom 4 skoleår.

Utarbeidet våren 2016. Tas i bruk i skoleåret 2016/17. Sist redigert våren 2018.